Kry 40% af op alle besprekings wat 5 dae of minder voor jou verblyf gemaak word (minimum twee nagte se verblyf). Geldig vanaf 18 Okt 2019 tot 24 Okt 2019.
Clarens Grand Villa bied stil en rustige verblyf in die veilige Clarens Mountain Estate, omring deur ’n 360°-berguitsig. Die landgoed is tussen die prentjiemooi Malutiberge en kyk oor die sonderlinge, kunstige dorpie in die verte uit. Clarens sal in gaste se harte kruip en maak dat hulle keer op keer wil terugkeer.
Die pragtige dorpie Clarens het so baie te bied! Daar is talle voetslaanpaaie, selfs vanaf die landgoed. Gaste kan in die buurlandgoed gaan gholfspeel, gaan bergfietsry, of wildkyk in die landgoed en by die Golden Gate Nasionale Park. Daar is ook adrenalien-sportsoorte en lugballonvlugte. Die dorpie self het deli's, kur…
Die pragtige dorpie Clarens het so baie te bied! Daar is talle voetslaanpaaie, selfs vanaf die landgoed. Gaste kan in die buurlandgoed gaan gholfspeel, gaan bergfietsry, of wildkyk in die landgoed en by die Golden Gate Nasionale Park. Daar is ook adrenalien-sportsoorte en lugballonvlugte. Die dorpie self het deli's, kuriowinkels, galerye, markies, 'n brouery, topklas-restaurante, 'n plek waar jy kan sjokolade proe, en feeste.
Die huis bied slaapplek aan 8 tot 12 volwassenes en is toegerus vir selfsorg. Die kamers is in identiese styl versier, maar het steeds ’n individuele element, en elkeen is ruim en groot. Elke kamer het ’n koninggrootte-bed en ’n dubbelslaapbank van hoë gehalte wat ideaal is vir kinders wat die kamer met hul ouers deel, of vriende wat ’n kamer deel. Die huis het ondervloerse verhitting in die kamers asook lugversorging. Al die kamers het elektriese komberse, oorgenoeg kasruimte, ’n spieëltafel met ’n haardroër, asook 'n TV en ’n kluis. Elke kamer beskik oor ’n spabad, dubbelstorte en -wasbakke. Daar is 2 kamers wat skuifdeure het wat na balkonne met pragtige uitsigte oor Clarens lei, en die ander 2 lei na ’n omheinde, welige groen tuin omring met berge.
Die huis het ’n volledig toegeruste oopplan-kombuis met ’n gasstoof en oond, luukse koffiemasjien (koffiebone word voorsien), dubbelyskas met gefiltreerde water en ys, en oorgenoeg eetgerei en breekware. Speserye en skoonmaakmiddels word voorsien. Daar is addisionele yskassies vir drank in die kroegarea.
Die Villa het 'n opwasarea met 'n wasmasjien, tuimeldroër en skottelgoedwasser en volledige DStv met "extra view" is in die onderdakbraai-area beskikbaar. Verskeie areas om te eet en ontspan is binne en buite op die onderdakstoep beskikbaar. Die villa het ’n knus kaggel binne en hout is beskikbaar met aankoms. Daar is ’n pragtige swembad op die dek met 'n net vir veiligheid.
Gaste het toegang tot die hele huis en 'n skoonmaakdiens is ingesluit. Daar is veilige parkeerplek in 'n motorhuis met afstandbeheer, asook oorgenoeg parkeerplek in die oprit. Die landgoed beskik oor 24 uur-sekuriteit.
'n Bespreking by Clarens Grand Villa sluit in:
Gaste wat na Clarens Grand Villa gekyk het, het ook belangstelling getoon in die volgende lekke plekke:
Vanaf R5 456 R3 274 per nag (vir 12 mense)
Stand 819 Clarens Mountain Estate, Hoek Van Mount Horeb En Sentinel-weg, Clarens, 9707, Vrystaat